
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0209),
–	der henviser til artikel 294, stk. 2, artikel 173, stk. 3, og artikel 322, stk. 1, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0136/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 18. april 2023 fra Revisionsretten[footnoteRef:1], [1:  	Endnu ikke offentliggjort i EUT.] 

–	der henviser til udtalelse af 13. juli 2023 fra Det Europæiske Økonomiske og Sociale Udvalg[footnoteRef:2], [2:  	EUT C 349 af 29.9.2023, s. 167.] 

–	der henviser til udtalelse af 30. november 2023 fra Regionsudvalget[footnoteRef:3], [3:  	EUT C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 74, stk. 4, og at Rådets repræsentant ved skrivelse af 21. marts 2024 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 59,
–	der henviser til udtalelser fra Udenrigsudvalget og Transport- og Turismeudvalget, 
–	der henviser til betænkning fra Udvalget om Industri, Forskning og Energi (A9-0426/2023),
1.	vedtager nedenstående holdning ved førstebehandling;
2.	noterer sig Kommissionens erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet, Kommissionen og de nationale parlamenter.

P9_TC1-COD(2023)0109
Europa-Parlamentets holdning fastlagt ved førstebehandlingen den 24. april 2024 med henblik på vedtagelse af Europa-Parlamentets og Rådets forordning (EU) 2025/... om foranstaltninger til styrkelse af solidariteten og kapaciteten i Unionen til at opdage, forberede sig og reagere på cybertrusler og ‑hændelser og om ændring af forordning (EU) 2021/694 (forordning om cybersolidaritet)
(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2025/38.)



BILAG TIL DEN LOVGIVNINGSMÆSSIGE BESLUTNING
[bookmark: _GoBack]Kommissionens erklæring om budgettet vedrørende Europa-Parlamentets og Rådets forordning (EU) 2025/38 af 19. december 2024 om foranstaltninger til styrkelse af solidariteten og kapaciteten i Unionen til at opdage, forberede sig og reagere på cybersikkerhedstrusler og -hændelser (Forordningen om cybersolidaritet)[footnoteRef:4] [4:  	EUT L, 2025/38, 15.1.2025, ELI: http://data.europa.eu/eli/reg/2025/38/oj.] 

1.	Kommissionens finansieringsoversigt, der ledsager forslaget til forordningen om cybersolidaritet, blev offentliggjort i april 2023. Siden da har de relevante anslåede tal ændret sig som følge af vedtagelsen eller den forventede vedtagelse af andre retsakter.
2.	Den 5. marts 2024 nåede den lovgivende myndigheds to parter til en foreløbig politisk aftale om at begrænse omfordelingen fra specifikt mål nr. 4 "Højtudviklede digitale færdigheder" til specifikt mål nr. 3 "Cybersikkerhed og tillid" i programmet for et digitalt Europa, der er fastsat i finansieringsoversigten, til 22 mio. EUR.
3.	For at afspejle betingelserne i den foreløbige politiske aftale ajourførte Kommissionen finansieringsoversigten for forordningen om cybersolidaritet med hensyn til finansieringsrammerne for de specifikke mål nr. 2 "Kunstig intelligens", nr. 3 "Cybersikkerhed og tillid" og nr. 4 "Højtudviklede digitale færdigheder" under hensyntagen til de omfordelinger, som den lovgivende myndigheds to parter nåede til enighed om.
4.	Uden at det berører Kommissionens beføjelser i forbindelse med den årlige budgetprocedure, er de finansieringsrammer for perioden 2025-2027, der er fremlagt i den ajourførte finansieringsoversigt, derfor følgende:
–	[544 726 000 EUR] til specifikt mål nr. 2 "Kunstig intelligens" under hensyntagen til 65 mio. EUR, der er omfordelt til specifikt mål nr. 3 "Cybersikkerhed og tillid"
–	[44 451 000 EUR] til specifikt mål nr. 3 "Cybersikkerhed og tillid" – del under direkte forvaltning af Kommissionen, herunder 26 mio. EUR omfordelt fra specifikt mål nr. 2 og nr. 4
–	[353 190 613 EUR] til specifikt mål nr. 3 "Cybersikkerhed og tillid" – del forvaltet af Det Europæiske Kompetencecenter for Cybersikkerhed, herunder 61 mio. EUR omfordelt fra specifikt mål nr. 2 og nr. 4
–	[167 162 423 EUR] til specifikt mål nr. 4 "Højtudviklede digitale færdigheder" under hensyntagen til 22 mio. EUR, der er omfordelt til specifikt mål nr. 3 "Cybersikkerhed og tillid".
5.	EU's cybersikkerhedsreserve vil blive finansieret over finansieringsrammen for den del af specifikt mål nr. 3 "Cybersikkerhed og tillid", der er under direkte forvaltning af Kommissionen (som ifølge den ajourførte finansieringsoversigt anslås til [44 451 000] EUR).

